
Egy testképzavar kérdőív hazai adaptálása és tesztelése úszó és vízilabdázók körében

Egy tesképzavar kérdőív hazai adaptálása és tesztelése
úszók és vízilabdázók körében
Bevezetés
A férfiak körében is egyre frekventáltabb egy vélt szépség- és testideál utáni vágyakozás.
Ennek a túlzott mértékű hajszolása az Adonisz-komplexus (AC).

Célkitűzés
A kutatás fő célja az Adonisz-komplexus kérdőív (ACQ) magyarra fordítása, reliabilitásának
ellenőrzése volt. Emellett úszók és vízilabdázók körében vizsgáltam az AC előfordulásának
gyakoriságát, valamint olyan tényezőket, amelyek befolyásolhatják az AC megjelenését.

Anyagok és módszerek
Az anonim vizsgálatban 145 fő férfi válaszadó vett részt. A papír alapú teszt-reteszt vizsgálat
során a kérdőívet 59 fő egyetemi hallgató (30 sportszakos és 29 egyéb szakos) töltötte ki, 2
alkalommal, 3 hét különbséggel. Az online kérdőívet összesen 86 fő igazolt sportoló
(átlagéletkor: 21,90±0,63 év), ebből 36 fő vízilabdázó és 50 fő úszó töltötte ki.

Eredmények
A tesztújrafelvételi reliabilitás vizsgálata és a Cronbach-alfa értékek alapján a magyar
változat megbízható.
Az eredmények arra utalnak, hogy a vízisportolók körében szerencsére csekély mértékben
fordul elő az AC, valamint a vizsgált sportágak között nem detektálható differencia. Nem
mutatkozik összefüggés a sportolók életkora és az AC között. Emellett nem mutatott
különbséget az úszók és vízilabdázók között az AC súlyossága. A párkapcsolati státuszt
tekintve hajlamosabbak az AC-re azok a vízisportolók, akik gyakran váltanak partnert, illetve
bonyolult párkapcsolatban.

Következtetések
Az ACQ magyar változata gyakorlati felhasználásra, azaz az AC szűrésére alkalmasnak
tűnik.
Az úszók és vízilabdázók jelentéktelen mértékben érintettek az AC-ben.



